CELEX: 62012CN0424
Language: el
Date: 2012-09-18 00:00:00
Title: Υπόθεση C-424/12: Αίτηση για την έκδοση προδικαστικής αποφάσεως, την οποία υπέβαλε το Curtea de Apel Oradea (Ρουμανία) στις 18 Σεπτεμβρίου 2012 — SC Fatorie SRL κατά Direcția Generală a Finanțelor Publice Bihor

8.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 379/15
            
         Αίτηση για την έκδοση προδικαστικής αποφάσεως, την οποία υπέβαλε το Curtea de Apel Oradea (Ρουμανία) στις 18 Σεπτεμβρίου 2012 — SC Fatorie SRL κατά Direcția Generală a Finanțelor Publice Bihor
   (Υπόθεση C-424/12)
   2012/C 379/25
   Γλώσσα διαδικασίας: η ρουμανική
   
      Αιτούν δικαστήριο
   
   Curtea de Apel Oradea
   
      Διάδικοι στην υπόθεση της κύριας δίκης
   
   
      Προσφεύγουσα-αναιρεσείουσα: SC Fatorie SRL
   
      Καθής-αναιρεσιβαλλομένη: Direcția Generală a Finanțelor Publice Bihor (Γενική Διεύθυνση Δημόσιων Οικονομικών του Bihor)
   
      Προδικαστικά ερωτήματα
   
   
               1)
            
            
               Επιτρέπουν οι διατάξεις της οδηγίας 2006/112/ΕΚ (1) την επιβαλλόμενη ως κύρωση απώλεια εκ μέρους του φορολογουμένου του δικαιώματός του προς έκπτωση του ΦΠΑ, εφόσον:
               
                           i)
                        
                        
                           το τιμολόγιο το οποίο εμφάνισε ο φορολογούμενος προκειμένου να ασκήσει το δικαίωμά του προς έκπτωση συμπληρώθηκε εσφαλμένα, λόγω μη εφαρμογής των μέτρων απλοποιήσεως, από τρίτον
                        
                     
                           ii)
                        
                        
                           ο φορολογούμενος εξόφλησε τον αναγραφόμενο επί του τιμολογίου ΦΠΑ;
                        
                     
         
               2)
            
            
               Προσκρούει στην ευρωπαϊκή αρχή περί της ασφαλείας δικαίου συγκεκριμένη διοικητική πρακτική των φορολογικών οργάνων της Ρουμανίας τα οποία:
               
                           i)
                        
                        
                           σε πρώτη φάση, με αμετάκλητη διοικητική πράξη αναγνώρισαν το δικαίωμα προς έκπτωση του ΦΠΑ
                        
                     
                           ii)
                        
                        
                           ακολούθως, ανακάλεσαν την οικεία απόφαση και επέβαλαν εις βάρος του φορολογουμένου την υποχρέωση καταβολής υπέρ του κρατικού προϋπολογισμού τόσον του ΦΠΑ, σε σχέση με τον οποίο ασκήθηκε το δικαίωμα προς έκπτωση, όσον και τόκων και κυρώσεων λόγω υπερημερίας;
                        
                     
         
               3)
            
            
               Σε περίπτωση κατά την οποία:
               
                           i)
                        
                        
                           ο φορολογούμενος εξόφλησε τον αναγραφόμενο εσφαλμένα επί του εκδοθέντος από τρίτον τιμολογίου ΦΠΑ
                        
                     
                           ii)
                        
                        
                           τα φορολογικά όργανα δεν έλαβαν κανενός είδους μέτρο επιβάλλον στην πράξη στον τρίτο την υποχρέωση διορθώσεως του τιμολογίου το οποίο συμπληρώθηκε εσφαλμένα
                        
                     
                           iii)
                        
                        
                           η διόρθωση του τιμολογίου είναι πλέον ανέφικτη λόγω της πτωχεύσεως του τρίτου
                        
                     επιτρέπει η αρχή της φορολογικής ουδετερότητας του ΦΠΑ την αποστέρηση του δικαιώματος του φορολογουμένου να εκπέσει τον ΦΠΑ;
            
         
      (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1).